CELEX: 32018R1121
Language: da
Date: 2018-08-10 00:00:00
Title: Kommissionens gennemførelsesforordning (EU) 2018/1121 af 10. august 2018 om ændring af gennemførelsesforordning (EU) 2015/1518 om indførelse af en endelig antidumpingtold på importen af biodiesel med oprindelse i Amerikas Forenede Stater efter en udløbsundersøgelse i henhold til artikel 11, stk. 2, i Rådets forordning (EF) nr. 1225/2009

13.8.2018   
               
               
                  DA
               
               
                  Den Europæiske Unions Tidende
               
               
                  L 204/33
               
            
         KOMMISSIONENS GENNEMFØRELSESFORORDNING (EU) 2018/1121
         af 10. august 2018
         om ændring af gennemførelsesforordning (EU) 2015/1518 om indførelse af en endelig antidumpingtold på importen af biodiesel med oprindelse i Amerikas Forenede Stater efter en udløbsundersøgelse i henhold til artikel 11, stk. 2, i Rådets forordning (EF) nr. 1225/2009
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2016/1036 af 8. juni 2016 om beskyttelse mod dumpingimport fra lande, der ikke er medlemmer af Den Europæiske Union (1),
         under henvisning til Kommissionens gennemførelsesforordning (EU) 2015/1518 af 14. september 2015 om indførelse af en endelig antidumpingtold på importen af biodiesel med oprindelse i Amerikas Forenede Stater efter en udløbsundersøgelse i henhold til artikel 11, stk. 2, i Rådets forordning (EF) nr. 1225/2009 (2), særlig artikel 1, stk. 6, og
         ud fra følgende betragtninger:
         A.   GÆLDENDE FORANSTALTNINGER
         
         
                     (1)
                  
                  
                     Ved Rådets forordning (EF) nr. 599/2009 af 7. juli 2009 (3) indførte Rådet en endelig antidumpingtold på importen af biodiesel med oprindelse i Amerikas Forenede Stater.
                  
               
                     (2)
                  
                  
                     I forbindelse med den oprindelige undersøgelse gav en lang række eksporterende producenter fra USA sig til kende. Som følge heraf udtog Kommissionen en stikprøve blandt de amerikanske producenter, der skulle undersøges.
                  
               
                     (3)
                  
                  
                     Rådet indførte individuelle toldsatser på importen af biodiesel med oprindelse i USA på mellem 0 og 198 EUR pr. ton netto for de virksomheder, der indgik i stikprøven, og en vejet gennemsnitlig told på 115,6 EUR pr. ton netto for andre samarbejdsvillige virksomheder, der ikke indgik i stikprøven. Derudover blev der indført en toldsats på 172,2 EUR pr. ton netto på importen af biodiesel fra alle øvrige amerikanske virksomheder.
                  
               
                     (4)
                  
                  
                     Efter en udløbsundersøgelse i henhold til artikel 11, stk. 2, i forordning (EF) nr. 1225/2009 blev de oprindelige foranstaltninger forlænget med fem år ved gennemførelsesforordning (EU) 2015/1518.
                  
               
                     (5)
                  
                  
                     Kommissionens gennemførelsesforordning (EU) 2017/1598 (4) blev ændret ved gennemførelsesforordning (EU) 2015/1518, således at den medtager artikel 1, stk. 6, hvorved eksporterende producenter kan anmode om behandling som ny eksporterende producent.
                  
               
                     (6)
                  
                  
                     I henhold til artikel 1, stk. 6, i gennemførelsesforordning (EU) 2015/1518 kan Kommissionen ændre bilag I med henblik på at tildele toldsatsen for samarbejdsvillige producenter, der ikke indgår i stikprøven, dvs. 115,6 EUR pr. ton netto, hvis en part fra USA over for Kommissionen fremlægger tilstrækkelig dokumentation for:
                     
                                 a)
                              
                              
                                 at denne ikke eksporterede biodiesel med oprindelse i USA i undersøgelsesperioden (1. april 2007-31. marts 2008)
                              
                           
                                 b)
                              
                              
                                 at denne ikke er forretningsmæssigt forbundet med en eksportør eller producent, der er omfattet af de foranstaltninger, som indføres ved denne forordning, og
                              
                           
                                 c)
                              
                              
                                 at denne enten har eksporteret de pågældende varer eller har indgået en uigenkaldelig kontraktmæssig forpligtelse om at eksportere en betydelig mængde til Unionen efter udløbet af undersøgelsesperioden.
                              
                           
               B.   ANMODNINGER OM BEHANDLING SOM NY EKSPORTERENDE PRODUCENT
         
         
                     (7)
                  
                  
                     Efter offentliggørelsen af gennemførelsesforordning (EU) 2015/1518 gav den amerikanske virksomhed »Organic Technologies« (i det følgende benævnt »ansøgeren«) sig til kende med en påstand om, at den opfyldte samtlige tre kriterier, der er anført i betragtning 6, og at den bør indrømmes behandling som ny eksporterende producent. Ansøgeren forelagde oplysninger og dokumentation som svar på et spørgeskema fra Kommissionen. Efter en første analyse af svarene i spørgeskemaet sendte Kommissionen ansøgeren et brev med en anmodning om yderligere oplysninger. Ansøgeren besvarede brevet.
                  
               
                     (8)
                  
                  
                     Med hensyn til kriterie a) påstod ansøgeren, at det var opfyldt i den oprindelige undersøgelsesperiode. Ansøgeren påstod også, at den påbegyndte fremstillingen af biodiesel i 2009, altså efter den oprindelige undersøgelsesperiode. Kommissionen kontrollerede de debitorregnskaber, som ansøgeren havde stillet til rådighed. Ansøgeren beviste, at den påbegyndte fremstillingen af biodiesel i 2009, og at de første salg uden for USA først fandt sted i 2016. Derfor fandt Kommissionen det godtgjort, at ansøgeren ikke eksporterede biodiesel til Unionen i den oprindelige undersøgelsesperiode. Ansøgeren opfylder dermed kriterie a).
                  
               
                     (9)
                  
                  
                     Med hensyn til kriterie b), dvs. at ansøgeren ikke må være forretningsmæssigt forbundet med en eksportør eller producent, som er omfattet af de antidumpingforanstaltninger, der er indført ved i gennemførelsesforordning (EU) 2015/1518, fastslog Kommissionen på grundlag af de dokumenter, som ansøgeren havde forelagt, at ansøgeren ikke har nogen forretningsmæssig forbindelse til virksomheder, som er omfattet af foranstaltningerne. Ansøgeren opfylder dermed kriterie b).
                  
               
                     (10)
                  
                  
                     Med hensyn til kriterie c) fastslog Kommissionen også, at ansøgeren havde indgået en uigenkaldelig kontraktmæssig forpligtelse til at eksportere en betydelig mængde af det pågældende produkt til Unionen i 2018. I den forbindelse forelagde ansøgeren en købsaftale vedrørende leveringen af det pågældende produkt i 2018, som godtgjorde, at dette kriterie var opfyldt. Ansøgeren opfylder dermed kriterie c).
                  
               
                     (11)
                  
                  
                     Kommissionen konkluderede følgelig, at ansøgeren opfylder de tre kriterier med henblik på at blive betragtet som ny eksporterende producent. Dens navn bør derfor føjes til listen over samarbejdsvillige virksomheder, der ikke indgik i stikprøven, jf. bilag I til gennemførelsesforordning (EU) 2015/1518.
                  
               
                     (12)
                  
                  
                     Gennemførelsesforordning (EU) 2015/1518 bør ændres i overensstemmelse hermed.
                  
               
                     (13)
                  
                  
                     Kommissionen underrettede ansøgeren og EU-erhvervsgrenen om disse konklusioner og gav dem mulighed for at fremsætte bemærkninger. Kommissionen modtog ingen bemærkninger.
                  
               
                     (14)
                  
                  
                     Denne forordning er i overensstemmelse med udtalelsen fra det udvalg, der er nedsat i medfør af artikel 15, stk. 1, i forordning (EU) 2016/1036 —
                  
               VEDTAGET DENNE FORORDNING:
         
            Artikel 1
            I bilag I til gennemførelsesforordning (EU) 2015/1518 føjes følgende virksomhed til listen over eksporterende producenter i Amerikas Forenede Stater:
            
               
                           Virksomhedens navn
                        
                        
                           By
                        
                        
                           Taric-tillægskode
                        
                     
                           »Organic Technologies
                        
                        
                           Coshocton (Ohio)
                        
                        
                           C482 «
                        
                     
         
         
            Artikel 2
            Denne forordning træder i kraft på dagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 10. august 2018.
            
               
                  På Kommissionens vegne
               
               Jean-Claude JUNCKER
               
                  Formand
               
            
         
         
            (1)  EUT L 176 af 30.6.2016, s. 21.
         
            (2)  Kommissionens gennemførelsesforordning (EU) 2015/1518 af 14. september 2015 om indførelse af en endelig antidumpingtold på importen af biodiesel med oprindelse i Amerikas Forenede Stater efter en udløbsundersøgelse i henhold til artikel 11, stk. 2, i Rådets forordning (EF) nr. 1225/2009 (EUT L 239 af 15.9.2015, s. 69).
         
            (3)  Rådets forordning (EF) nr. 599/2009 af 7. juli 2009 om indførelse af en endelig antidumpingtold og endelig opkrævning af den midlertidige told på importen af biodiesel med oprindelse i Amerikas Forenede Stater (EUT L 179 af 10.7.2009, s. 26).
         
            (4)  Kommissionens gennemførelsesforordning (EU) 2017/1598 af 22. september 2017 om ændring af gennemførelsesforordning (EU) 2015/1518 om indførelse af en endelig antidumpingtold på importen af biodiesel med oprindelse i Amerikas Forenede Stater efter en udløbsundersøgelse i henhold til artikel 11, stk. 2, i Rådets forordning (EF) nr. 1225/2009 (EUT L 245 af 23.9.2017, s. 1).